Qezaya Mazgêrdî ya Dêrsimî de waqayê vîrusê Korona zêdîyenê. Heyetê Weşîye yê Mazgêrdî naye ra dima vera vîrusî tedbîrêko newe girewt. Ame qedexekerdene ke  kesê ke îkametgehê înan Mazgêrd de nîyê, hewteyêk nêşorê qeza yan zî dewanê qeza.
Heyet eke hewce bibo qextê qedexeyî do dergêr bikero.
Hetê bînî ra Dêrsim de gêrayîşanê xoza de hînî kodê HESî mecbûrî yo. Heyetê Weşîye yê Dêrsimî bire daye ke êyê ke wazenê şaristan de gêrayîşê xoza bikerê ganî kodê HESî bişuxilnê.
